Seg tdiwennit i d-yellan gar-antaɣ d Mass  Djamel Laceb d yigummaḍ i ɣer nessaweḍ deg uḥric n tesleṭ i ungal"Taguni n winiɣezzan"nufa-d belli yessemres akk tifukkas i d-tebder Zuzana Rakov deg udlis-is  Les thories de la traduction , ɣas akken ur yelmid ara ɣef taɣult n tsuqilt. Yessaweḍ ad yawi tiktiwin d yinumak akken llan s wazal-nsent seg tutlayt tafransist ɣer tmaziɣt. Iswi n umsuqqel i wakken ad t-yefhem netta d amezwaru s yin akkin ad t-fehmen yimeɣriyin d usnerni i tutlayt tamaziɣt d usekfel n wawalen iqburen acku d aneɣmas n tmaziɣt. Ilmend n  Djamel Laceb  ulac ugur i d-yemmuger deg tsuqilt-a acku d iswi-ines seg temẓi-s, d ayen i yexdem s lebɣi d leḥmala.